สวัสดีค่ะ ดิฉันเพิ่งเคยมีอะไรกับแฟนครั้งแรก ปกติไม่ได้กินยาคุม แต่มีการป้องกันโดยใช้ถุงยางอนามัย และหลั่งภายนอก ลองตรวจดูแล้วไม่มีอะไรรั่วไหลออกมาจากถุงยาง ตอนนี้เป็นช่วงที่ใกล้มีประจำเดือนแล้ว แต่ก็ยังไม่มา อยากสอบถามว่ากรณีแบบนี้มีโอกาสท้องกี่ % คะ
สวัสดีค่ะ การมีเพศสัมพันธ์โดยการใช้ถุงยางอนามัย หากใช้ได้อย่างถูกต้อง 100% ก็ยังมีโอกาสที่จะตั้งครรภ์ได้ประมาณ 2% และหากใช้ไม่ถูกต้อง โอกาสในการตั้งครรภ์ก็จะมากขึ้น เช่น ถุงยางเสื่อมสภาพ มีการฉีกขาดหรือรั่วซึม ใช้ขนาดที่ไม่พอดีกับขนาดอวัยวะเพศ มีการปล่อยให้อวัยวะเพศชายอ่อนตัวก่อนที่จะดึงออกมา มีการใช้อุปกรณ์สิ่งของใส่ในช่องคลอด การใช้ถุงยางซ้ำ ใช้วาสลีนทาถุงยางอนามัย เป็นต้นอย่างไรก็ตาม หากได้ใช้วิธีการหลั่งนอกร่วมด้วย โอกาสในการตั้งครรภ์ก็จะลดลงไปค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด เป็นต้น